# ธนาคารเกียรตินาคินภัทร
ธนาคารเกียรตินาคินภัทร จำกัด (มหาชน) (ชื่อย่อ:KKP)สรุปข้อสนเทศบริษัทจดทะเบียนตลาดหลักทรัพย์แห่งประเทศไทย เป็นบริษัทแม่ของกลุ่มธุรกิจการเงินเกียรตินาคินภัทร ก่อตั้งเมื่อ พ.ศ. 2514 และได้เปลี่ยนรูปแบบเป็นธนาคารพาณิชย์นับตั้งแต่ พ.ศ. 2548 ซึ่งประกอบธุรกิจธนาคารพาณิชย์ และถือหุ้นในบริษัทอื่น (บริษัทโฮลดิ้ง) โดยมีบริษัทย่อยคือ บริษัท เคเคพี แคปปิตอล จำกัด (มหาชน) เป็นบริษัทที่เข้ามากำกับดูแลกิจการและประกอบธุรกิจในส่วนของตลาดทุน โดยได้ถือหุ้นในบริษัทหลักทรัพย์ เกียรตินาคินภัทร จำกัด (มหาชน) (บล.เกียรตินาคินภัทร) ซึ่งประกอบธุรกิจหลักทรัพย์ และบริษัทหลักทรัพย์จัดการกองทุน เกียรตินาคินภัทร จำกัด  (บลจ.เกียรตินาคินภัทร) ซึ่งประกอบธุรกิจหลักทรัพย์จัดการกองทุนและการจัดการกองทุน ลักษณะการประกอบธุรกิจแบบรายงาน56-1 เกียรตินาคิน จำกัด (มหาชน) ประจำปี :2555ข้อมูลการประกอบกิจการของ บริษัท เคเคพี แคปปิตอล จำกัด (มหาชน)

 ประวัติ 
ธนาคารเกียรตินาคินภัทร จำกัด (มหาชน) เป็นธนาคารพาณิชย์เต็มรูปแบบ (Commercial Bank) ซึ่งเปิดดำเนินการอย่างเป็นทางการเมื่อวันที่ 3 ตุลาคม พ.ศ. 2548 เพื่อให้บริการทางการเงินหลายประเภท อาทิ บริการด้านเงินฝากประจำ ออมทรัพย์ กระแสรายวัน ประกันชีวิต สินเชื่อรถยนต์ สินเชื่อพัฒนาโครงการ  สินเชื่อธุรกิจอพาร์ทเม้นท์ สินเชื่อธุรกิจฟลอร์แพลน สินเชื่อเพื่อธุรกิจขนส่ง สินเชื่อธุรกิจสิ่งพิมพ์และบรรจุภัณฑ์ 

ธนาคารเกียรตินาคิน ได้รับการจัดอันดับความน่าเชื่อถือ ระดับ A จากบริษัท ทริส เรทติ้ง จำกัด แนวโน้มอันดับเครดิต Stable หรือคงที่ (ณ วันที่ 23 กันยายน พ.ศ. 2563)

ปัจจุบัน มีสำนักงานใหญ่ตั้งอยู่ที่ เลขที่ 209 อาคารเกียรตินาคินภัทร (เคเคพี) ทาวเวอร์ ชั้น 11 ถนนอโศกมนตรี แขวงคลองเตยเหนือ เขตวัฒนา กรุงเทพมหานคร 10110

 เหตุการณ์สำคัญ 
เมื่อ พ.ศ. 2514 บริษัทเงินทุนหลักทรัพย์เกียรตินาคิน จำกัด ก่อตั้งขึ้นด้วยทุนจดทะเบียนเริ่มต้น 10 ล้านบาท ต่อมาใน พ.ศ. 2516 ได้รับใบอนุญาตประกอบธุรกิจเงินทุนและหลักทรัพย์ และเข้าเป็นบริษัทสมาชิกหมายเลข 19 ของตลาดหลักทรัพย์แห่งประเทศไทย ใน พ.ศ. 2525 จากนั้นใน พ.ศ. 2531 เกียรตินาคินได้เข้าเป็นบริษัทจดทะเบียนในตลาดหลักทรัพย์แห่งประเทศไทย และแปรสภาพเป็นบริษัทมหาชน ในวันที่ 7 กันยายน พ.ศ. 2536

บริษัทได้ระงับกิจการชั่วคราวพร้อมกับสถาบันการเงินอีก 58 แห่ง ในช่วงวิกฤตการณ์ทางการเงินในเอเชีย พ.ศ. 2540 จากนั้นใน พ.ศ. 2541 เป็นหนึ่งในสองบริษัท(อีกบริษัทหนึ่งคือบริษัท เงินทุนหลักทรัพย์ บางกอกอินเวสท์เมนต์ จำกัด (มหาชน)ในเวลาต่อมาคือ บริษัท อยุธยา โทเทิล โซลูชั่น จำกัด (มหาชน) ซึ่งเป็นบริษัทในเครือของธนาคารกรุงศรีอยุธยา แต่ได้ปิดกิจการลงแล้วเมื่อปี 2556)ที่ได้รับอนุมัติจากกระทรวงการคลังให้กลับมาดำเนินกิจการ และได้รับอนุญาตให้แยกธุรกิจเงินทุนและหลักทรัพย์ออกจากกันในปีถัดมา (1 ตุลาคม พ.ศ. 2542) บริษัทจึงได้เปลี่ยนชื่อเป็น บริษัท เงินทุน เกียรตินาคิน จำกัด (มหาชน)  กระทั่งใน พ.ศ. 2543 ได้รับการประเมินจากสมาคมส่งเสริมสถาบันกรรมการบริษัทไทย (IOD) ให้เป็น 1 ใน 50 บริษัทที่มีการกำกับกิจการที่ดี และเมื่อวันที่ 3 ตุลาคม พ.ศ. 2548 ได้เปิดให้บริการเป็นธนาคารพาณิชย์เต็มรูปแบบ ให้บริการครอบคลุมทั้งด้านเงินฝากประเภทออมทรัพย์ ประจำ กระแสรายวัน ตั๋วเงินฝาก กองทุนสินเชื่อเช่าซื้อรถยนต์ บริการสินเชื่อพัฒนาโครงการที่อยู่อาศัย บริการสินเชื่อธุรกิจ และบริการอื่นๆ

ในวันที่ 17 สิงหาคม พ.ศ. 2563 ธนาคารได้เปลี่ยนชื่อเป็น ธนาคารเกียรตินาคินภัทร

 กิจกรรมเพื่อสังคม 
ธนาคารเกียรตินาคิน จำกัด (มหาชน) ได้ดำเนินกิจกรรมเพื่อสังคมภายใต้  “โครงการพัฒนาคน พัฒนาชาติกับเกียรตินาคินภัทร”  และก่อตั้งมูลนิธิเกียรตินาคินขึ้น เมื่อวันที่ 15 มิถุนายน พ.ศ. 2548

 ผู้ถือหุ้นรายใหญ่ 
 ข้อมูล ณ วันที่ 6 กุมภาพันธ์ พ.ศ. 2564ผู้ถือหุ้นรายใหญ่ ตลาดหลักทรัพย์แห่งประเทศไทย

 ลำดับที่  รายชื่อผู้ถือหุ้น  จำนวนหุ้นสามัญ  สัดส่วนการถือหุ้น 1  บริษัท ไทยเอ็นวีดีอาร์ จำกัด  79,090,382  9.34% 2  น.ส. ฐิตินันท์ วัธนเวคิน  35,532,761  4.20% 3  บริษัท น้ำตาลตะวันออก จำกัด  35,000,804  4.13% 4  บริษัท โรงพยาบาลรามคำแหง จำกัด (มหาชน)  34,867,143  4.12% 5  SOUTH EAST ASIA UK (TYPE C) NOMINEES LIMITED  30,638,395  3.62% 6  นาง วรรณสมร วรรณเมธี  25,212,703  2.98% 7  บริษัท โชติธนวัฒน์ จำกัด  20,693,600  2.44% 8  น.ส. ญาภา เทพกาญจนา  17,199,900  2.03% 9  SOUTH EAST ASIA UK (TYPE A) NOMINEES LIMITED  16,801,422  1.98% 10  STATE STREET EUROPE LIMITED  15,512,561  1.83%